ตลาดหุ้นสหรัฐฯปิดลบแรง
ตลาดหุ้นสหรัฐปิดในแดนลบ หลังกังวลสหรัฐฯ-ยุโรปเจอศก.ถดถอย ขณะที่ราคาน้ำมันตลาดนิวยอร์กดิ่งลงกว่า 5 ดอลลาร์
19 ส.ค. 2554

ตลาดหุ้นสหรัฐปิดในแดนลบ หลังกังวลสหรัฐฯ-ยุโรปเจอศก.ถดถอย ขณะที่ราคาน้ำมันตลาดนิวยอร์กดิ่งลงกว่า 5 ดอลลาร์
รายงานความกังวลต่อภาวะเศรษฐกิจถดถอยรอบใหม่ในสหรัฐฯและยุโรปของธนาคารมอร์แกน สแตนลีย์ ยังส่งผลให้วอลล์สตรีทวานนี้(18ส.ค.) ปิดลบอย่างแรง        ดัชนีหุ้นดาวโจนส์ ลดลง 419.63 จุด (3.68 เปอร์เซ็นต์) ปิดที่ 10,990.58 จุด แนสแดค ลดลง 131.05 จุด (5.22 เปอร์เซ็นต์) ปิดที่ 2,380.43 จุด เอสแอนด์พี ลดลง 53.23 จุด (4.46 เปอร์เซ็นต์) ปิดที่ 1,140.65 จุด
ขณะที่ราคาน้ำมันตลาดนิวยอร์กดิ่งลงกว่า 5 ดอลลาร์  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 5.20 ดอลลาร์ ปิดที่ 82.38 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.61 ดอลลาร์ ปิดที่ 106.99 ดอลลาร์ต่อบาร์เรล